690 T. THORELL 
breviores sunt; spinae anteriores diametrum oculi longitudine. 
fere aequant. Praeterea laevissimum et glabrum est tuberculum 
oculorum. Ocu/ spatio inter se distant, quod eorum diametro 
multo, paene duplo, majus est; a medio baseos tuberculi (a la- 
tere visi) spatio hac diametro evidenter minore sunt remoti. 
Scutum abdominis dorsuale saltem antice et in medio utrinque se- 
riem transversam punctorum impressorum ostendit; ex 6 (non 5) 
segmentis coalitis formatum est visum (segmenta dorsualia modo 
tria ultima evidenter libera sunt): segmentum 6.2 modo sulco 
a reliquo scuto divisum videtur, ut segmentum insequens 
(et pars posterior cephalothoracis) sulco transverso medio quasi 
bipartitum. Ad latera segmenti ultimi laminam parvam video, 
quasi si ex tribus partibus constaret hoc segmentum. Etiam 
segmenta ventralia pleraque sulco transverso medio sunt notata. 
Mandibulae parvae, debiles, laeves; art. 1.8 basi subter dente 
ordinario est armatus. Spina laminae supra-maxillaris anterioris 
sat longa et gracilis. Procursus interior subter in mamila fortis, 
apice latus et in dentes duos exiens, procursus exterior eo minus, 
sub-conicus. Palp: breves, graciles. Pars femoralis recta et cy- 
lindrata subter denticulis sat densis non ita parvis scabra est. 
Pars patellaris, parte femorali saltem duplo brevior, a basi ad 
apicem sensim paullo incrassata est, et apice intus in ramulum 
brevem (vix longiorem quam latiorem), basi ipsius partis tibialis 
plus duplo angustiorem producta; denticulis minutis sat densis 
supra et praesertim in lateribus conspersa est. Pars tibialis, ejus- 
modi denticulis densioribus undique sparsa, cylindrata est, parte 
patellari paene dimidio longior, partem femoralem crassitie saltem 
aequans, et circa duplo longior quam latior, desuper visa. Pars 
tarsalis, quae eà paullo angustior est et partem femoralem 
longitudine saltem aequat, a basi ad apicem obtusum sensim 
paullulo incrassata est, tenuiter pubescens. Pedes gracillimi, 
omnium longissimi (2.' paris trunco paene 18.plo longiores) ; 
femora spinulis minutis raris conspersa sunt: etiam in patellis 
et in tibiis spinulas ejusmodi sed etiam minores et rariores 
video. Metatarsi omnes et tibiae 2.' (et 4.') paris articulationibus 
spuriis sunt munita. 
